Un film inspirat din fapte reale
Traducerea și adaptarea: jarvis
E o zi frumoasă în acest cartier
O zi frumoasă pentru un vecin
Ai vrea să fii vecinul meu?
Ai putea fi vecinul meu?
E o zi minunată pentru vecini, în această frumoasă pădure
E o zi minunată pentru vecini, pentru o frumusețe
Ai vrea să fii vecinul meu?
Ai putea fi vecinul meu?
Am vrut întotdeauna să am un vecin
Exact ca tine
Mi-am dorit întotdeauna să trăiesc Într-un cartier cu tine
Așa că hai să profităm la maxim de această zi minunată
Și dacă tot suntem împreună, am putea la fel de bine să zicem:
Ai vrea să fii vecinul meu?
Ai putea fi vecinul meu?
Ai vrea să fii vecinul meu?
Te rog,
Te rog, ai vrea să fii...
Vecinul meu?
Bună, vecine.
E atât de bine să te văd din nou astăzi.
Ai văzut...?
Ce lucru special ți-am adus să-ți arăt?
Se numește o planșă cu desene.
Pentru că în spatele fiecăreia dintre aceste ușițe...
este poza cuiva.
Lady Aberlin.
Să vedem cine se află în spatele acestei uși.
Iată-l pe Regele Vineri al XIII-lea.
Alături de coroana sa...
și de mustața și barba sa.
Cine se ascunde aici?
Este domnul McFeely.
El spune întotdeauna: "Livrare rapidă," nu-i așa?
Aș vrea să vi-l prezint pe unul din noii mei prieteni.
Numele lui e Lloyd Vogel.
Cineva l-a rănit pe prietenul meu Lloyd.
Și nu doar la față.
Încearcă din greu să îl ierte
pe cel care l-a rănit.
Știți... Știți ce înseamnă asta?
A ierta?
E o decizie pe care o luăm...
pentru a elibera o persoană...
de sentimentele de mânie pe care le avem față de ele.
E ciudat, dar uneori...
cel mai greu e să iertăm o persoană iubită.
Să-l salutăm pe noul meu prieten, Lloyd.
Sunteți de acord?
N-am mai simțit magie mai nebună ca asta
N-am mai văzut luna, n-am știut însemnătatea mării
N-am mai ținut niciodată emoția în palma mea
N-am simțit niciodată briza în vârful unui copac
Dar acum ești aici,
luminându-mi cerul nordic
Pentru a prezenta premiul de anul acesta la categoria stil editorial
vă rog să-i urați bun-venit câștigătorului de anul trecut, Lloyd Vogel.
Mulțumesc.
E minunat să mă aflu
alături de atât de mulți din colegii mei de breaslă în această seară.
Deci...
de ce scriem pentru reviste, pentru a ne câștiga existența?
Sincer, pentru că a face orice altceva
nu pare să fie o viață adevărată.
Avem parte de un loc în primele rânduri de-a lungul istoriei.
Avem șansa să dezvăluim adevărul pe care alții nu îl văd.
Și câteodată,
doar câteodată,
putem schimba o lume deteriorată prin cuvintele noastre.
Mulțumesc.
Aveam nevoie de asta. Am mâncat o bucată de brânză la cină.
Deci, ce uităm?
Categoric ai nevoie de mai multe scutece.
Mai multe decât atât?
Mergem în Jersey doar pentru o noapte.
Schimbăm cel puțin 12 pe zi.
Da?
Cu ce hrănești acel copil?
N-ar fi mai ușor dacă l-am lăsa cu o bonă?
Știi că nu sunt pregătită să-l las cu un străin.
- Bine? E prea mic. - Da.
Sora ta a sunat aseară.
A vrut să se asigure că ți-ai scris discursul.
Sunt pregătit. Voi folosi discursul
de la prima ei nuntă. Sau poate de la a doua.
- Doar schimbă numele. - Da.
Și a vrut să-ți spun ceva.
Bine.
Vine și tatăl tău.
Presupun că a luat legătura cu el în urmă cu câteva luni,
și nu a răspuns, dar apoi a sunat,
și acum vine la nuntă.
Te simți bine?
Da, sunt bine.
- Dar nu cred că ar trebui să mergem. - Lloyd.
Ce? Serios, de ce să ai un copil dacă nu-l poți folosi
pentru a te eschiva de obligațiile sociale?
Exact de asta îi era frică lui Lorraine,
- că o să te răzgândești. - Glumesc.
N-o să ratez nunta ei.
E un eveniment pe care-l aștept cu nerăbdare în fiecare an.
Bine.
Cred că ar fi frumos ca Gavin să-și întâlnească bunicul.
Sigur.
Drăcie!
Tati doar vrea să pară amuzant.
Vrea să pară amuzant
E imposibil.
Poftim.
Ia-l. Poftim.
Gata.
Grozav.
Arată înspăimântat.
Ar trebui să fie. Se căsătorește cu Lorraine.
- Doamne, arăți minunat. - Absolut.
Am cu 5kg peste greutatea mea optimă, dar nu mai contează.
- Lloyd, fratele. - Știu, omule.
- Eu sunt Todd. Soțul. - Da.
Și uită-te la tine,
alună mică ce ești.
- Nu cred că vom avea copii. - Cum... Cum s-a întâmplat asta?
L-am invitat și a venit.
Să te conducă la altar? Serios?
S-a oferit. Le-a ratat pe primele două.
- M-am gândit: "De ce nu?" - Mă pot gândi la câteva motive.
E bătrân.
Și dacă va încerca să depună un efort...
Cred că e timpul să începem...
Știu că se obișnuiește ca tatăl miresei să țină un discurs,
așa că m-am gândit să...
Aș vrea să cânt un cântecel.
În cinstea lui Lorraine.
Și a ta.
Care era numele lui?
Todd.
Da.
Știu că voi sta la rând
Până când crezi că vei avea timp
Să petreci o seară cu mine
Și dacă mergem undeva să dansăm
Știu că există o șansă ca tu să nu pleci acasă cu mine
După care să mergem într-un loc liniștit
Și să bem ceva
Recunoaște, acum ți-ai dori să nu fi făcut nunta în secret.
E beat.
După care să stric totul spunând ceva prostesc
- Dar știe să cânte. - Ca "Te iubesc"
Te iubesc
Iată-ne...
în perla statului New Jersey.
Bună, Jerry.
Haide. Nu e nevoie să-mi spui Jerry.
Sau spune-mi Jerry, nu-mi pasă.
Și bună și ție.
Bună. Sunt Andrea, soția lui Lloyd.
Andrea! Desigur.
Ce...
plăcere deosebită.
Și bună și ție, micuțule.
Iar el este Gavin.
Ce tânăr chipeș.
Arăți exact ca mine.
Să bem ceva, bine?
Ce e chestia asta, pișoarcă?
Chestia asta o să te omoare.
O să țin toastul, după care plecăm, așa că...
Păpușă?
Ai putea să ne lași puțin?
Nu e... Nu e o păpușă.
E un avocat de interes public.
Ies ceva bani din asta?
Știi ce? Mă duc să mă plimb puțin, bine?
Ai un copil.
Și o soție.
Ești fericit?
- Sunt fericit. - Da.
Pare destul de drăguță.
Dar nu ești puțin cam bătrân ca să ai un copil?
Nu sunt chiar atât de bătrân.
Ești deștept.
Mama ta și cu mine de-abia dacă ne cunoșteam
când a rămas însărcinată. Dar eram niște copii.
Nu vorbi despre ea.
Stai puțin. Nu cunoști întreaga poveste.
- Mama ta n-a fost o sfântă... - Nu vorbi despre mama mea!
- Ce faci? - Dă-te de pe mine!
Hei! Haide, ce faci?
Haide.
Ce naiba?
- Nu ai auzit ce-a zis. - Îți pierdusei controlul.
El și-l pierduse.
Nu-ți asumi responsabilitatea pentru nimic din toate astea?
Ba da. M-am oferit să plătesc curățătoria pentru hainele lui Lorraine.
Te-ai simțit vreodată ca Lloyd?
Atât de furios încât să vrei să rănești pe cineva?
Sau pe tine însuți?
Eu da.
Când eram copil, eram foarte rotofei.
Și ceilalți copii mă fugăreau
și îmi dădeau porecle,
ca de exemplu Freddy Grăsanul.
Mă întrista foarte mult.
Uneori, când eram de unul singur,
plângeam.
Alteori,
mă înfuria la culme.
Întotdeauna poți face ceva
cu furia pe care o simți.
Ați auzit asta?
E cineva la ușă.
Să mergem să vedem cine e.
E domnul McFeely.
Livrare rapidă.
Uite. E o revistă.
Mulțumesc.
Revistele sunt mereu pline de informații interesante.
Cu siguranță.
Prietenul meu Lloyd lucrează la o revistă.
E un scriitor foarte bun.
Asta îmi aduce aminte, am găsit un videoclip.
Și m-am gândit că tu și vecinul tău
- ați dori să-l vedeți. - Ce este?
Descrie felul în care este realizată o revistă.
Se numește: "Cum se produce o revistă."
Știu că multor oameni le plac revistele.
M-am gândit că asta ți s-ar părea interesant.
Cred că ni s-ar părea. Ai timp să ne-o arăți acum?
Aș fi bucuros să o văd din nou.
Să ne uităm la ea pe tabloul din tablou.
Ne vom uita la ea... pe tabloul din tablou.
și să vedem cum se produce...
o revistă.
Aceasta este o cerneală folosită la tipografie,
care ajută la tipărirea revistelor.
Cerneală galbenă.
Arată ca muștarul.
Iar acestea sunt niște suluri mari de hârtie
care sunt încărcate
în utilaj.
Mă întreb câte reviste pot tipări
dintr-un sul din acela mare.
Tipăresc revistele
în coli uriașe, câte o culoare pe rând.
Acest utilaj îmbinează revista
și o lipește într-un mod unitar.
Cine sunt ei?
Aceștia sunt oamenii care vor decide
ce va apărea în revistă.
Ei aleg pozele și concep structura revistei.
Este o slujbă foarte importantă.
Aceștia sunt oamenii care scriu cuvintele
care apar într-o revistă.
Realizarea unei reviste
necesită multă muncă, nu-i așa?
Cu siguranță.
- Da? - Nu te lua după fața mea.
Accidentare de la softball. N-ai de ce să-ți faci griji.
Bună dimineața, Ellen. Ce mai faci?
Asta ar trebui să fie interesant.
- Ce anume? - Să te trimit într-o misiune
cu fața vraiște.
- O misiune? - Da.
Ești persoana perfectă pentru asta. Tocmai ți s-a născut un copil.
De ce îmi dai o misiune?
Vom face o ediție despre eroi,
și studiem un număr restrâns de oameni inspiraționali.
Avem nevoie doar de un mic articol
care să acompanieze o fotografie frumoasă.
M-ai angajat drept jurnalist de investigații.
- Nu mă ocup cu chestii minore. - Așteaptă puțin.
Nu te-am angajat să faci orice îți spun eu să faci?
Și acum vreau să scrii un articol
despre unul din eroii națiunii noastre.
Cine?
Domnul Rogers.
Te referi la tipul cu emisiunea pentru copii?
La îndrăgitul prezentator al emisiunilor pentru copii, da.
Uite ce e, eu...
Cred că asta te-ar putea ajuta, Lloyd, încearcă...
încearcă să-ți schimbi imaginea.
N-am nevoie de o schimbare de imagine.
Bine.
Ellen?
A fost singura persoană de pe lista noastră
dispusă să fie intervievată de tine, Lloyd.
Cred că îți dezvolți o reputație.
O reputație? Oamenii adoră să vorbească cu mine.
Da, până când citesc ce-ai scris despre ei.
Așa, și? Ar trebui să-l iau cu ușurelul pe tipul ăsta
doar pentru că își câștigă existența jucându-se cu păpușile?
Patru sute de cuvinte. Poartă-te frumos.
Bună. Mă numesc Lloyd Vogel, sunt un angajat al revistei Esquire.
Sun pentru a programa un interviu cu...
Domnul Rogers.
Îmi pare rău de fața ta!
Știi, și eu am fost caftit bine.
Uite, am dat-o în bară, bine?
Vreau doar să vorbesc cu tine.
Sunt multe lucruri care ar trebui spuse.
Nu.
Nu voi fi bruscat.
Haide, Lloyd!
Bună, scumpule.
Bună. Bună, fetelor.
Bună, Lloyd.
Miroase urât aici.
Reziduuri de toaletă.
Nouă tipuri diferite de scutece.
Bună, Lloyd.
Ce faci acolo?
Răspund eu!
Alo?
Lloyd?
Cu cine vorbesc?
Sunt Fred Rogers.
Bună, a fost rapid.
M-am gândit că dacă vrei să vorbești cu mine,
ar trebui să vreau să vorbesc cu tine.
Am vrut doar să stabilesc o dată
când aș putea sta cu dvs. și să vă pun niște întrebări.
Sunt dispus să programăm o întâlnire,
cu excepția unui singur lucru.
Și anume?
Poți vorbi chiar acum cu mine.
Bine. Sigur.
În programul nostru, încerc să privesc prin cameră
în ochii unui singur copil...
și să vorbesc cu el sau cu ea,
încercând să fiu prezent în totalitate
sentimentelor și nevoilor lor.
Așa.
Știi care e cel mai important
lucru din lume pentru mine în acest moment?
Nu.
Apelul telefonic al lui Lloyd Vogel.
Hei.
Ești bine?
Am primit o însărcinare.
Unde mergi de data asta?
Pittsburgh.
Mâine.
Mă ocup de Domnul Rogers.
Serios?
Îl ador.
Da?
Da.
De ce?
Nu știu.
Stai.
Ellen ți-a cerut să faci un profil?
Știe că nu cu asta te ocupi.
Cred că asta vrea să sublinieze.
Poți să refuzi?
Ai putea să-ți faci timp să stai cu noi pentru o vreme?
Nu ți-ai luat timp liber nici când s-a născut Gavin.
Nu prea cred.
Măcar e vorba de un om bun.
Da.
Vom vedea.
Doamne, Lloyd, te rog,
nu-mi distruge copilăria.
- Vă iubesc pe toți! - Și eu te iubesc!
Îl caut pe Fred Rogers.
- Pe cine? - Sunt la locul potrivit?
Știu cine ești. Pe aici.
Vei avea 20 de minute la dispoziție cu el în timpul pauzei.
Mi s-a spus o oră.
N-o să încerci să te lupți cu el, nu?
Liga de softball. Am jucat în apărare.
Poate că n-ar fi trebuit să bagi capul în față.
Bună, Evan.
Îmi cer scuze. Ar putea dura ceva timp.
E vreo chestie de gen "Make-a-Wish"?
Cum stăm, Margy?
Îmi ruinează viața.
Cât timp?
Jumătate de oră deja...
- asta ne pune cu 73 de minute întârziere. - Urât de tot.
Trebuie să acționez.
- Acoperă-mă. - Ești pe cont propriu.
...culoarea puloverului meu.
Dar nu pot desluși prea bine culorile.
Nu e amuzant?
Uită-te la asta. Uită-te la asta.
Îmi cer scuze. Fiule, vorbește cu tine.
Bine, dragule. Scumpule!
- Bine. - Scumpule!
Nu fă asta, scumpule.
Acea sabie pare foarte ascuțită.
Și grea.
- Nu este. - Nu?
Trebuie să fii foarte puternic ca să poți...
să o ții în felul acesta.
Și pun pariu că ești foarte puternic
și pe dinăuntru.
Îmi place asta.
- Mulțumesc. - Îmi cer mii de scuze.
Trebuie să începem.
Aș putea... Aș putea să vă fotografiez?
- Da. - Da?
Toată lumea să se asigure că mă poate vedea.
Acum... Mulțumesc.
Vă mulțumesc foarte mult pentru că ați venit să ne vizitați în cartier.
Oameni buni, dacă vreți să mă urmați.
Mulțumesc. Grozav.
- Te-ai descurcat de minune. - Cât de des se întâmplă asta?
Zilnic.
Bine, începem!
Toată lumea pe poziții.
Liniște, vă rog.
Probă de sunet.
- Sunetul e în regulă. - Consemnează.
Și...
acțiune.
Știți ce este acesta?
E Lloyd.
Lloyd.
Așteptați!
Nu-l putem concedia, nu?
Bună, Lloyd. Încântat de cunoștință. Ce?
- Ești bine? - Am jucat în apărare.
Dumnezeule, arată dureros.
- Să discutăm după. - Trebuie să continuăm.
Spune-i lui Evan să-l consulte.
- Nu, sunt bine. Sunt bine. - Nu, îmi pare rău, Fred.
- Da. - Trebuie doar să...
În regulă, în regulă.
E o plăcere să te cunosc. Mă bucur că ești aici.
De-abia aștept să vorbesc cu tine, de-abia aștept.
După asta.
Oameni buni, el e Lloyd Vogel. E un scriitor minunat.
Mulțumesc, Fred.
- Bine, din nou. - Mergi acolo.
Sunetul.
Probă de sunet.
Motor.
Și, acțiune.
Știți ce este acesta?
Un cort.
Să-l instalăm.
Doamne, ai milă.
E puțin mai dificil decât am crezut.
Imposibil.
Nu pot. Nu pot s-o fac.
E nevoie...
E nevoie de doi adulți pentru ridicarea unui cort.
Tăiați. Să încercăm din nou.
Nu, nu, să...
Să ne uităm la asta.
Redați înregistrarea, vă rog.
Doamne, ai milă.
E puțin mai dificil decât am crezut.
Am putea instala cortul în prealabil pentru tine.
Nu, nu, nu, eu... Cred că arată bine.
Da.
Da, cred că suntem în regulă.
- Bine? - Bine.
Luați pauza de prânz.
Cortul...
Cortul. De ce nu i-ai lăsat să-l pregătească pentru tine?
Copii trebuie să știe
că și în cazul adulților, atunci când fac planuri,
câteodată rezultatul nu este cel așteptat.
De cât timp ești căsătorit, Lloyd?
Opt ani.
Este...
o realizare deosebită.
Soția ta are un nume?
Andrea.
Aș vrea s-o întâlnesc într-o zi pe Andrea.
Sunt sigur.
Ați locuit în Pittsburgh toată viața?
Am crescut nu departe de aici, într-un orășel numit Latrobe.
Dar trăim aici de ceva timp,
și ne-am crescut băieții aici.
Și credeți că locuind aici a fost mai ușor
sau mai greu să fiți o celebritate?
"Celebritate." Doamne, ai milă.
Nu vă considerați o persoană celebră?
"Faima" este un cuvânt din cinci litere,
la fel ca "bandă" sau "focus" sau "mutră."
Ce contează la urma urmei e ceea ce facem cu ea.
Și ce faceți cu ea?
Încercăm să oferim copiilor modalități pozitive
pentru a face față sentimentelor lor.
Acest articol va fi publicat într-o ediție despre eroi.
Vă considerați un erou?
Nu mă consider un erou.
Nu, chiar deloc.
Dar Domnul Rogers? Este el un erou?
Nu înțeleg întrebarea.
Exiști tu, Fred,
și caracterul pe care-l interpretezi, Domnul Rogers.
Spuneai că ai jucat în apărare?
Asta... Asta ai pățit?
Asta ți s-a întâmplat?
Ce s-a întâmplat cu tine, Lloyd?
M-am bătut cu cineva.
Vai de mine.
Cu cine te-ai bătut?
Nu e important.
Jerry.
Și cine e Jerry?
Tatăl meu.
Vai de mine.
Nu vreau să vorbesc despre asta.
În legătură cu ce v-ați certat?
Sunt aici să vă intervievez pe dvs., dle Rogers.
Asta și facem, nu?
Suntem gata pentru tine în Studioul B, Fred.
Bine, Margy.
Am crezut că avem 20 de minute la dispoziție.
Lloyd, pot să te fotografiez?
Îmi place să fac poze oamenilor cu care mă întâlnesc.
Astfel le pot arăta lui Joanne mai târziu.
Mulțumesc foarte mult.
Sper să mai rămâi prin preajmă. Sper din toată inima.
Asta... Asta e tot?
E pregătit?
Daniel, ești pregătit?
Sunt pregătit!
Mulțumesc, Daniel.
Tocmai a vorbit cu marioneta?
Daniel nu e doar o marionetă.
Daniel e Fred, și Fred e Daniel.
- Vrei să spui... - Te rog, nu mai vorbi.
Să mă anunți când ești gata, Lady.
Bine. Mulțumesc.
Și motor.
Acțiune.
Bună, Lady Aberlin.
Bună, Daniel.
De la tine miroase așa ciudat?
Te referi la acel miros de sconcs? Nu.
Încerc să scap de acel miros.
Parfumând aerul cu un alt miros?
Așa este. Un miros îmbietor.
- Vrei să miroși? - Bine.
Miroase frumos.
Da.
De unde a venit acel miros urât?
De la Domnul Sconcs.
S-a speriat,
și m-a împroșcat peste tot cu acest miros.
Nu se poate. Și-a cerut scuze?
Nu.
Și asta mă face...
foarte nervos,
și nu știu ce să fac.
O, Daniel.
Ce faci când simți că ești furios,
într-atât că ai putea mușca pe cineva?
Când toată lumea pare atât de nedreaptă,
și nimic din ce faci nu pare să fie bine?
Ce faci? Lovești un sac de box?
Modelezi niște lut?
Îți aduni prietenii pentru un joc de-a leapșa?
Sau vezi cât de repede poți să mergi?
Pot să mă opresc când doresc, pot să mă opresc când doresc,
pot să mă opresc în orice moment.
Și ce sentiment plăcut să te simți astfel
Știind că sentimentul e chiar al meu
Să știu că există ceva în interiorul nostru
Care ne ajută să devenim ce putem
Pentru că o fată poate fi într-o zi o femeie
Și un băiat poate fi într-o zi un bărbat
Mulțumesc, Lady Aberlin.
Mulțumesc, Daniel.
Mă simt mai bine.
Mă bucur.
Pur și simplu nu știu dacă omul e veridic.
Nu tu decizi asta, Lloyd.
Cred că dacă l-aș mai intervieva de câteva ori...
Nu, nu, nu, ți-am spus, ăsta nu e un expozeu, bine?
Începe să scrii. Câteva anecdote amuzante.
- Nimic complicat. - Nu pot să fac asta, Ellen.
E mult mai complex decât am crezut.
E un artist dedicat copiilor.
E Domnul Rogers.
Nu vorbim despre Gorbaciov aici.
Nu cred că înțelegi ce-mi ceri.
Îți cer să-ți faci meseria. Acum, ieși afară.
Întoarce-te când ai scris ceva.
Acum...
asta dă o nouă însemnătate expresiei "băieții din cartier"!
Ne vom întoarce cu Domnul Rogers!
Toți am crescut cu tine...
- Bună. - Bună.
Mă îngrijorează ce se întâmplă în lume.
Mi-aș dori ca mai mulți oameni să...
Cum a mers?
E cea mai amabilă persoană pe care am întâlnit-o vreodată.
Când o spui, nu sună ca un compliment.
Există o atitudine printre oameni.
Se întâmplă unele lucruri. Există multă disperare.
Ce trebuie să facem?
Nu există un răspuns simplu, desigur,
dar dacă am putea, prin intermediul televiziunii,
ca de altfel, prin orice alt program imaginabil,
să le transmitem oamenilor că fiecare dintre noi avem valoare.
Totul începe acasă.
Nu putem niciodată subestima importanța familiei.
Nu cred că cineva poate crește decât dacă e acceptat
exact așa cum este.
Dacă cineva spune încontinuu unui copil:
"Vei crește mare,
și totul va fi bine."
Această mentalitate e foarte răspândită în țara noastră.
E rândul tău.
Un copil e apreciat
pentru ce va fi, nu pentru ce este.
"Va fi un mare consumator într-o zi.
Cu cât mai repede îi obișnuim să meargă
și să cumpere lucruri, cu atât mai bine.
Care credeți că e cea mai mare greșeală pe care o fac părinții
în creșterea copiilor lor?
Faptul că nu-și amintesc propria lor copilărie.
Da?
Cred că cel mai bun lucru pe care-l putem face...
este să ne gândim la propria noastră copilărie,
și să știm prin ce trec copiii noștri.
E atât de greu odată ce devii părinte.
Spui întotdeauna: "n-o să fac asta niciodată,"
când mama sau tatăl tău ți le fac ție.
Spui: "Nu voi face niciodată asta copilului meu."
Apoi ajungi la vârsta noastră
și uiți cum era viața prin prisma unui copil.
Într-adevăr uiți.
Dar acei copii te pot ajuta să-ți reamintești cum era.
De aceea, când ești părinte,
ai o nouă șansă să crești.
Așa este.
Ai avut vreodată... Nu-mi pot imagina...
Știu că ești tată a doi băieți,
dar nu mi te pot imagina având o problemă
cu copiii tăi. Ai avut vreodată vreuna?
Bineînțeles.
Sunt o ființă umană la fel ca toată lumea.
Mă gândeam că ai vorbi cu ei și le-ai spune:
"Puteți spune: 'Bună dimineața?'" Și s-ar schimba.
Știți, multă lume face aceste parodii, doar ca să...
Mi-am părăsit căminul fericit
Ca să văd ce pot găsi
Mi-am părăsit familia și prietenii
Cu scopul de a-mi limpezi mintea
Am pornit la drum, și am întâlnit o mulțime de oameni
Lloyd, bună!
Mă pot opri în orice moment.
Fiule, de ce anume îți era teamă?
Nu, Lloyd.
Miau, miau.
Dacă divorțează sau nu divorțează,
vor rămâne părinții tăi.
Livrare rapidă.
Alo?
Vai de mine. Te-am trezit. Ești cumva Andrea?
Da.
Eu sunt Fred Rogers.
- Bună. - Cine e?
Lloyd e chiar aici.
Nu, Andrea, cât timp te am la telefon,
vreau să-ți mulțumesc foarte mult pentru că îl împarți pe Lloyd cu noi.
Nu cred că e ușor, călătorind tot timpul în timp ce Gavin e acasă.
Îți mulțumesc pentru aceste cuvinte.
Ți-l dau pe Lloyd la telefon.
Domnul Rogers știe cum mă cheamă.
Lloyd la telefon.
Ai plecat fără să-ți iei "la revedere".
Mă bucur că vom continua să vorbim.
Azi voi merge la New York să filmez.
Și Joanne vine cu mine,
și ne-am gândit că poate ți-ar plăcea să ne vizitezi și să ne saluți.
Cât timp crezi că voi avea cu el astăzi?
Ești aici pentru că Fred te vrea aici.
Sunt onorat.
Îi place de toată lumea, dar iubește oamenii ca tine.
Oameni ca mine?
Ți-am citit articolele.
Nu prea îți pasă de umanitate, nu?
Doar îmi fac meseria.
Am insistat să-ți citească portofoliul înainte să te accepte.
Și l-a citit?
Toate articolele pe care le-am putut găsi.
Mulțumesc, mulțumesc.
Asta m-a făcut să mă ridic și să dansez puțin.
Avem o surpriză pentru dvs., dle Rogers.
Vom interpreta unul din cântecele dvs. intitulat Ești special.
Minunat.
Dar cum puteți cânta la instrumentele voastre fără arcuș?
Vom cânta în stil pizzicato,
asta înseamnă că vom atinge corzile cu degetele noastre.
Unu, doi, trei, unu, doi.
Bună, tuturor. Bună.
Mă bucur să vă văd pe toți. Mă bucur să vă văd.
E o plăcere să vă întâlnesc.
Strângerea asta de mână o numesc "predarea ștafetei".
- Ador emisiunea dumneavoastră. - Vă mulțumesc că ați venit.
Un talent deosebit.
L-am răpit pe Bill din biroul guvernatorului acum 14 ani.
Ai avut ocazia să-l cunoști?
Îl iubesc pe Bill. Sunt un mare admirator.
E foarte protector față de Roge.
Îi spuneți "Roge"?
Acasă nu-i spunem "Domnul Rogers", dragă.
- Joanne Rogers. - Încântat de cunoștință.
Asemenea, dragule.
Cum vă simțiți ca soție a unui sfânt în viață?
Știi, nu prea îmi place acel termen.
Dacă îl consideri un sfânt,
atunci felul lui de a fi e inaccesibil.
Știi, lucrează la asta tot timpul. Necesită multă practică.
Nu e o persoană perfectă.
Are un temperament...
Dar alege cum să răspundă acelei furii.
Asta cred că necesită mult efort.
Da... Face zilnic anumite lucruri
care îl ajută să rămână cu picioarele pe pământ.
Citește Scriptura, înoată,
se roagă pentru oameni pe nume.
Scrie scrisori, cu sutele.
Face asta de când l-am cunoscut.
Vă mulțumesc foarte mult.
- La revedere, dle Rogers. - Mulțumesc, oameni buni.
Vă mulțumesc tuturor pentru că ați venit.
- Dragostea mea. - Pe curând, dragostea mea.
Ne vedem în câteva ore.
Da. Distrează-te.
M-am gândit că noi doi ar trebui să petrecem ceva timp discutând.
Desigur.
Nu-i așa că acele doamne erau spectaculoase?
Incredibil. Pur și simplu minunat.
Știi, am aflat de ele de la Joanne...
Întotdeauna mergi cu metroul?
Joanne și cu mine avem un apartament.
E doar la câteva stații distanță,
și uneori e cel mai convenabil mijloc de locomoție.
Ai...
ai tratat multe subiecte sensibile,
în special pentru o emisiune dedicată în special copiilor.
Mă bucur că ai avut șansa să vizionezi programul.
Moarte, divorț, război. Devine sumbru.
Știi...
Maggie Stewart mi-a arătat
cel mai frumos cuvânt din limbajul semnelor.
Știi ce înseamnă? Înseamnă "prieten."
Nu e perfect?
Cine e Maggie Stewart?
Fă-o. Domnule Rogers!
E o zi minunată...
E o zi minunată
În cartier
O zi minunată pentru un vecin
Ai vrea să fii vecinul meu? Ai putea fi vecinul meu?
E o zi minunată pentru vecini, în această pădure frumoasă
O zi minunată pentru vecini, pentru o frumusețe
Ai vrea să fi vecinul meu? Ai putea fi vecinul meu?
Întotdeauna mi-am dorit să am un vecin
Exact ca tine
Întotdeauna am vrut să trăiesc într-un cartier cu tine
Așa că hai să profităm la maxim de această zi minunată...
Și dacă tot suntem împreună ne-am putea spune unul altuia:
Ai vrea să fii vecinul meu? Ai putea fi vecinul meu?
Ai vrea să fii vecinul meu?
Ai vrea, te rog?
Te rog, ai vrea să fii vecinul meu?
A fost minunat.
Se pare că toți acești oameni stau la rând
ca să-ți spună problemele lor.
Nu-i așa că-i minunat?
Atât de mult curaj?
Ei bine...
sincer mi se pare
o povară incredibilă de dus.
Îți sunt recunoscător că ai spus asta, Lloyd.
Îți sunt recunoscător pentru compasiunea ta.
Este? O povară pentru tine?
Bine, să presupunem că e o povară pentru tine.
Nu există o viață normală fără durere.
Cum îi faci față?
Există multe modalități
prin care poți face față sentimentelor fără să te rănești pe tine
sau pe altcineva.
Ca de exemplu?
Poți modela o grămadă de lut...
sau poți înota foarte repede,
sau poți apăsa cele mai joase note ale unui pian în același timp.
Vorbești vreodată cu cineva despre povara pe care o cari?
Ai vrea să-i întâlnești pe prietenii mei speciali, marionetele,
din Cartierul Imaginației?
Arată cam zdrențuroși.
Sunt alături de mine de ceva timp.
Te-ai gândit vreodată să-i schimbi? Să iei alții noi?
Tu n-ai avut un prieten special când ai fost copil, Lloyd?
Un prieten special?
Da, o jucărie specială. Sau...
Un animal de pluș pe care l-ai iubit foarte mult,
chiar dacă s-a uzat și a devenit ponosit,
nu te-a făcut să-l iubești și mai mult?
Nu știu. Sunt sigur că am avut.
Îmi poți spune despre prietenul tău special?
Cred că am avut un iepure.
Iepurele avea un nume?
Doar "Iepurele."
Îl chema "Iepurele Bătrân."
Și cine ți l-a dăruit?
Mama mea.
Probabil că te iubește foarte mult.
M-a iubit. A murit când eram foarte tânăr.
Sunt sigur că dacă te-ar fi văzut astăzi,
persoana care ai devenit,
ar fi fost mândră de tine.
Vreau să revin la întrebările mele.
Ai vrut să-i întâlnești pe prietenii mei speciali
din Cartierul Imaginației.
Nu, te-am întrebat despre povara pe care o cari.
Sunt regele Vineri al XIII-lea.
Lloyd Vogel, jurnalistul, presupun.
Și iată-l și pe Daniel, Tigrul Dungat.
Uneori Daniel e prea timid ca să vorbească...
Dar e în regulă, Daniel.
L-ai întâlnit pe Daniel?
Nu în mod oficial.
Mi-ar plăcea să-l întâlnesc pe Iepurele Bătrân.
Nu vreau să vorbesc despre Iepurele Bătrân, sincer să fiu.
Poate că Lloyd nu are chef de vorbă azi, Daniel.
Și e în regulă.
Poți pune marioneta jos, Fred?
Ai încetat să mai faci emisiunea timp de 3 ani la mijlocul anilor '70.
De ce ai renunțat?
În acel moment, am simțit că programul a atins
majoritatea subiectelor copilăriei.
Și ce te-a făcut să te întorci? Banii?
Plictiseala?
Fii mei au devenit adolescenți,
și au apărut probleme.
Cu toții ne chinuiam, și...
În acel moment mi-am dat seama
că mai sunt atât de multe lucruri despre care să vorbim.
Nu pot să-mi imaginez cât de greu a fost pentru ei...
să crească cu tine ca tată.
Până relativ recent, fiul meu cel mare n-a spus oamenilor nimic despre mine.
E o persoană retrasă, și nu e nimic rău în asta.
Iar cel mai tânăr fiu al meu...
M-a testat cu adevărat.
Dar eventual, ne-am găsit calea,
și acum sunt mândru de amândoi.
Dar ai dreptate, Lloyd.
Nu cred că a fost ușor pentru ei.
Mulțumesc.
Îți mulțumesc pentru acea perspectivă.
Cu plăcere.
Nu e răspunsul la care sperai?
A fi părinte nu înseamnă a fi un părinte perfect?
S-ar putea să experimentezi exact acest lucru cu fiul tău.
Și...
M-am gândit mult la tine și la tatăl tău.
Ați reușit să vă împăcați?
E ridicol.
Lloyd, unde te duci?
Am terminat. Mulțumesc. A fost o reală plăcere.
Ai milă, Doamne.
E atât de tăcut în preajma ta. Mulțumesc.
Am experiență cu copiii.
Nu-i așa?
Hei, hei!
Hai, stai jos. Am gătit o comandă pentru tine.
Au adus pizza.
Lloyd, ea e Dorothy.
Bună.
Nu poți să răspunzi la salut?
Unde-ți sunt manierele?
Îmi cer scuze.
Cred că ar trebui să plecăm.
Am avut o idee, bine?
Să mâncăm ceva, să vorbim ca oamenii.
Am dat-o în bară la nuntă.
Desigur, știi, tu nu m-ai ajutat, dar...
Înțeleg.
Și m-ai lăsat să stau acolo în mașina mea
pe stradă, timp de două nopți...
ca un om al străzii, ca un vagabond.
- Jerry, nu ajuți. - Dacă el nu spune nimic.
Ai venit aici ca să mă prezinți ei?
Da.
Dorothy.
- Bună, Dorothy. - Bună, Lloyd.
Bine, ai făcut ceea ce ți-ai propus.
- Acum vreau ca să pleci. - Lloyd.
S-ar putea să nu mai vin niciodată aici.
Așa că, te rog, ascultă-mă.
Dorothy și cu mine suntem împreună și îndrăgostiți de peste 15 ani.
A plecat de îndată ce mama s-a îmbolnăvit.
Știai asta? Nici măcar n-a putut aștepta ca să moară.
- Ea nu m-a vrut acolo. - Pentru că te culcai cu alte femei,
- în timp ce ea era pe moarte. - Știu. Știu!
Mi-a luat ani buni să-mi revin.
Dorothy e motivul pentru care stau acum aici.
M-a ajutat să mă maturizez!
Știi ce ți se spune despre oameni când sunt aproape să moară?
Ți se spune că e liniștitor, că pur și simplu dispar.
Mama a țipat... când a murit. Știai asta?
A țipat până a leșinat.
După care au venit medicii
și au resuscitat-o, și a început să țipe din nou.
Eram doar eu, Lorraine și asistentele.
Am semnat actele, am împachetat tot ce era în casă, am înmormântat-o.
- Jerry? - Haide, Lloyd.
Doamne, maxilarul meu.
Jerry?
Jerry.
Doamne Dumnezeule. Jerry!
Sun la Urgențe. Lloyd, fă ceva!
Respiră. Respiră. Uită-te la mine.
- Alo? - Sunt chiar aici.
Da, avem un bărbat care a leșinat.
Nu știm. Respiră?
Da. Respiră.
Ar putea fi un atac de cord.
Lloyd, fă ceva!
Electrocardiograma ne-a dezvăluit
niște stenoze mult mai extinse decât am crezut inițial.
O operație în acest moment,
doar riscul infecției ar fi...
Ești gata de somn?
Mai vrei?
Bine, haide.
Ai aflat ceva?
Urăsc spitalele.
Ar trebui să mergi acasă și să-l pui la culcare.
Nu.
Nu vreau să te las singur aici.
Nu rămân aici.
Bine.
Să mergem împreună.
Nu, trebuie să merg la Pittsburgh.
- Chiar acum? - Da, trebuie să lucrez.
Cu tatăl tău în starea asta?
Am un termen limită.
Sunt sigură că Ellen ar înțelege
dacă i-ai spune ce se întâmplă.
Nu vreau să-i spun. Vreau să merg la Pittsburgh.
Vreau să-mi fac meseria.
N-ar trebui să fie o surpriză pentru tine.
Nu vorbi cu mine pe tonul ăsta.
Crezi că acum când avem un copil,
n-ar trebui să-mi mai pese de lucrurile de care mi-a păsat întotdeauna,
doar pentru că ție nu-ți mai pasă. Mie încă îmi pasă de munca mea.
Nu ți-am cerut niciodată să nu-ți mai pese de munca ta.
- Trebuie să plec. - De ce?
Toți cei care contează
sunt momentan în acest spital.
Nu poți să fii de partea mea?
Măcar o dată? Înainte erai de partea mea.
Îți spun asta pentru că sunt de partea ta.
Acum nu e momentul să mergi la muncă.
Trebuie să plec,
dacă vreau să ajung în Pittsburgh până dimineață.
Bine. Mă duc să stau cu familia ta cât timp ești tu plecat.
Pittsburgh?
- Lloyd, aici erai. - Trebuie să vorbesc cu Fred.
Foarte nostim. Treci acolo. Începem filmările.
Pe aici. Vino aici.
- Liniște, vă rog. - Ce? Ce caut aici?
Ești în acest episod, desigur. Așteaptă acolo.
- Probă de sunet. - Sunetul e în regulă.
- Ce? - Motor...
Și... acțiune!
E bunul meu prieten, Lloyd.
Lloyd Vogel. Vă amintiți de Lloyd.
Nu înțeleg ce se întâmplă.
Ne putem opri? Ne putem opri?
Nu te simți bine, Lloyd?
Ajunge cu întrebările. Eu sunt cel care le pune.
În programul de astăzi, m-am gândit să vorbim despre spitale.
Uneori, când cineva e bolnav,
trebuie să meargă la un spital.
Urăsc spitalele.
Un spital e un loc unde merg oamenii.
- Bine. - Ți-ar plăcea să te prefaci
- că ești într-un spital? - Nu!
- Bună, Iepure Bătrân. - Ce?
Iepure Bătrân, presupun.
Nu sunt... Nu... Unde... Unde e Fred?
Aștept de mult timp să te cunosc, Iepure Bătrân.
Mă bucur că ai venit în vizită.
Bună, Lady Aberlin.
Bună.
Bună, Iepure Bătrân.
- Dumnezeule. - Discutăm despre spitale.
Spitalul este un loc în care te duci când trupul este rănit.
Dar ce faci când sentimentele îți sunt rănite?
Simplu, vorbești despre ele.
E bine să vorbești
E bine să spunem lucrurile pe care le simțim
Ce se întâmplă cu mine?
E bine să vorbești
Suntem mult mai reali fără încuietori
E bine să vorbești
Hai, încearcă să spui:
Îmi place de tine.
Sunt trist.
Sunt furios.
Când ai devenit furios?
Îți amintești?
S-a întâmplat ceva?
Bună, scumpule.
Bună, mamă.
Știu că tu crezi că faci asta pentru mine...
nerenunțând la această furie.
Nu am nevoie de ea.
Lloyd?
Ce s-a întâmplat?
Nu știu. Pur și simplu... S-a prăbușit.
Se simte bine? Poate cineva să...
Mă duc să chem ajutoare.
Întoarce pagina.
Bine.
Ești treaz.
Dumnezeule. Dacă știam că ești acolo,
aș fi oprit toată hărmălaia asta.
Nu, nu, nu, a fost... A fost minunat.
Cred că ai o foame de lup, Lloyd.
Lasă-mă să-mi iau haina, și ieșim în oraș.
Ar trebui să plec.
Nu, nu. Nici vorbă.
Uită-te la asta. Mulțumesc foarte mult.
Poftă bună.
Mulțumesc. Mulțumesc.
Ești vegetarian?
Nu-mi pot imagina mâncând...
o ființă care a avut odată o mamă.
Bill avea dreptate. Tu...
iubești oamenii ca mine.
Cum sunt oamenii ca tine?
N-am mai întâlnit pe nimeni ca tine în viața mea.
Epave.
Nu cred că ești o epavă.
Știu că ești un om cu principii.
O persoană care știe diferența
dintre bine și rău.
Încearcă să-ți amintești că relația cu tatăl tău...
a ajutat de asemenea la formarea acelor părți din tine.
El te-a ajutat să devii ceea ce ești.
Ai putea face ceva cu mine, Lloyd?
E un exercițiu pe care îmi place să-l fac uneori.
Durează doar un minut,
gândește-te la toți oamenii care ne-au iubit.
Nu pot face asta.
Vor veni de la sine.
Doar un minut de liniște.
Îți mulțumesc că faci asta cu mine.
Mă simt mult mai bine.
Felul în care am plecat...
A fost urât de tot.
Da, ar fi trebuit să te sun.
N-ar fi trebuit să pleci.
Doctorița a venit să vorbească cu tine. N-am știut ce să-i spun.
N-am știut ce să-i spun tatălui tău.
Și pe deasupra, am încercat să merg acasă cu taxiul.
Desigur, n-am mai prins niciunul,
așa că a trebuit să merg cu trenul de noapte.
Oamenii se uitau la mine și la Gavin de parcă...
cineva ar fi fost în stare să sune la Protecția Copilului.
Știu că încerci să-ți ceri scuze,
dar asta nu înseamnă că totul devine mai ușor.
Bine, vorbește.
Am putea...
Am putea să stăm jos?
A adormit?
În sfârșit.
Ascultă.
Îmi dau seama că trebuie să-mi confrunt sentimentele.
Când sunt speriat...
Cum am fost atunci în spital, și cum am fost...
pentru o lungă perioadă de timp.
Mă enervez foarte tare.
Și știu că e doar un mod de a spune: "Nu pot face față.
Pleacă de lângă mine." Dar nu asta vreau.
E de fapt opusul a ceea ce-mi doresc.
Tu și cu Gavin...
pe voi vă vreau.
Îmi pare rău.
Trebuie să mă duc să-l văd pe Jerry.
E pe moarte.
Știu.
Tatăl meu e pe moarte.
Cecilia Sherman.
Colby Dickerson.
Justin Cook.
Dacă mă aștepți
Atunci voi...
Rebecca Anito.
...veni după tine
Deși am călătorit mult
Voi avea întotdeauna un loc pentru tine în inima mea
Lloyd Vogel.
Andrea Vogel.
Dacă te gândești la mine
Gavin Vogel.
Dacă ți-e dor de mine din când în când
Jerry Vogel.
Atunci mă voi întoarce la tine
Mă voi întoarce
Și voi umple acel spațiu din inima ta
Mulțumesc, Doamne.
Încă mănâncă ca un adolescent.
Mezeluri, cereale.
Încăpățânat.
Măcar tu ești sincer.
Știai despre mine...
și sora mea?
Până recent, nu.
Dar despre mama mea?
Când s-a îmbolnăvit anul trecut,
după primul episod...
A început să vorbească,
și să-mi spună lucruri pe care aș fi vrut să mi le spună cu mult timp în urmă.
Avem bourbon, apropo.
Cineva ar trebui să-l bea.
Nu, mulțumesc.
Nici măcar bere?
Ai cumva...? Da, da, o să...
O să beau o bere dacă asta te face fericit.
Nu, nu avem bere.
N-o fă doar ca să mă faci pe mine fericit.
Fă-o pentru că vrei s-o faci.
Nu ai bere, și eu nu vreau bere, așa că...
Atunci nu bea nimic.
Dezhidratează-te.
Îmi cer scuze.
În mod sigur am stricat pătuțul.
A trosnit ca un os de găină.
Nu.
- Cum se simte? - Pare în regulă.
- Da? - Nu știu.
De obicei nu ți se pune un pat de spital în sufragerie
dacă te simți bine.
Îți mulțumesc că ai venit.
O să-ți placă canapeaua.
- Da? - Nu.
Bine, vino aici.
Știu. Știu.
Știu.
Ai fi vrut ca mama ta
să fie cea trează acum. Știu.
Dar o vom lăsa să doarmă, bine?
O să devin mai bun la asta.
Și va trebui să ne obișnuim unul cu altul.
Te plac
așa cum ești.
Exact
Și precis.
Cred...
că ai crescut frumos.
Te plac așa cum ești.
Fără îndoială.
Fără nici un dubiu.
Cine e acolo?
Acea Dorothy?
Haide.
Ești bine?
Da, sunt bine.
E ora patru dimineața.
Nu dorm prea mult zilele astea.
Nici nu tu nu prea dormi, nu-i așa?
N-am făcut niciodată asta cu tine.
Treaz în mijlocul nopții, făcând chestii specifice mamelor.
Nu doar mamele fac asta.
Știi ce-am vrut să zic.
Ar trebui să te odihnești.
Nu. Hei.
Hai, rămâi.
Hei.
Chiar acolo.
Ce?
Ia două pahare.
Nu cred că e cea mai bună idee.
De unde știi tu? Tu nu bei.
Haide.
Așa da.
Noroc.
Lloyd...
Îmi pare rău că te-am părăsit, pe tine și pe sora ta.
A fost...
A fost egoist din partea mea.
Și crunt.
Poți să te uiți la mine?
Îmi pare rău, fiule.
Nu e drept, știi?
Cred...
De-abia încep să-mi dau seama cum să-mi trăiesc viața.
Te-am iubit întotdeauna.
Și eu te iubesc...
Tată.
Hei.
Ce?
Liniște.
E o prostie.
Sunt în jur de 10,000 de cuvinte.
Da.
Nu e chiar despre Domnul Rogers.
- Știu... - Adică, este, dar...
e foarte personal.
Niciodată nu vorbești despre genul ăsta de lucruri.
Nu.
E bun.
- Da? - Da.
Lloyd, îmi place.
- Îți place? - Da. Va apărea pe copertă.
În legătura cu nunta...
Nu contează. A fost cea mai distractivă dintre toate.
Mă bucur că ești aici.
- Să nu te duci la Martha's Vineyard. - De ce nu?
E luna mea de miere. O merit.
Categoric.
Nu e o chestiune de merite.
N-o să-ți placă. Sunt o mulțime de ticăloși bogați.
Și e foarte frig. O să îngheți alături de niște ticăloși bogați.
Cine e acolo?
Am nimerit unde trebuia.
- Intră. - Lloyd.
Drăcie.
- Andrea. - Bună, Fred.
E o plăcere să te întâlnesc în sfârșit.
- Pot să iau asta? - Da. Mulțumesc.
Bună, Domnule Rogers.
Bună.
Bună, Gavin. Bună.
Sper ca tu și cu mine să fim prieteni într-o bună zi.
Dle Vogel.
Pot să-ți spun Jerry?
Da, dle.
Cu siguranță.
Lloyd, lui Joanne i-a plăcut articolul, ca și mie de altfel.
Andrea, ai o părere mai bună în legătură cu creșa?
Puțin.
Poate.
Ce? Nu ești singurul care vorbește cu Fred.
Domnule Rogers, e adevărat că sunteți un lunetist?
Navy SEAL.
Nu, mi-e teamă că nu.
Ce fel de întrebare e asta?
Așa am auzit undeva.
Andrea, voi unde ați mers în luna de miere?
Am fugit în Maui,
așa că eram deja într-un fel de lună de miere.
- Aș fi mers și eu. - N-ai fost invitată.
Lloyd, e stânjenit de noi.
Glumesc.
Știu.
Poate că ar trebui să mergem în vacanță cu toată familia.
Ce crezi despre asta, tată?
Să ne scăldăm în ocean împreună?
Sună atât de bine.
Să vă stricăm luna de miere?
Contează pe mine.
Dacă voi mai fi încă aici.
Știți, moartea e un subiect incomod
pentru majoritatea dintre noi.
Dar a muri înseamnă a fi uman.
Și orice e uman merită menționat.
Orice merită menționat poate fi realizabil.
Trebuie să-mi trimiți o copie.
Joanne o să adore asta când o s-o vadă.
Ar fi fost mult mai tare dacă ar fi fost și el în poză.
Mulțumesc. Mulțumesc.
Ar trebui să plec.
Te conduc.
Iau eu astea.
Poți conta pe mine.
Mulțumesc.
Hei. Ce...
Ce i-ai spus lui Jerry?
L-am rugat să se roage pentru mine.
M-am gândit că oricine trece prin ceea ce trece el acum
trebuie să fie foarte aproape de Dumnezeu.
- Lloyd. - Bill.
Am citit articolul.
Și?
Uneori oamenii se întristează
Și se simt într-adevăr foarte rău
Dar aceeași oameni care uneori sunt triști
Sunt aceeași oameni care uneori sunt veseli
E nostim, dar e adevărat
E la fel, nu-i așa? Pentru mine și...
Câteodată oamenii sunt buni
Și fac ceea ce ar trebui să facă
Dar aceeași oameni care uneori sunt buni
Sunt aceeași oameni care uneori sunt răi
Așa că poate ar trebui s-o las mai moale timp de câteva luni.
Ce vrei să spui?
Să stau acasă cu Gavin.
Să te las să te întorci la muncă fără grija creșei.
- Vreau să fac asta. - Serios?
Tu?
Gavin și cu mine deja am discutat despre asta.
Suntem amândoi de acord.
Sunt atât de bucuros că am avut șansa să vă povestesc
despre prietenul meu Lloyd și despre familia lui.
Am o poză nouă cu Lloyd și cu familia lui.
Ați dori să o vedeți?
Iată-i.
E o poză foarte frumoasă.
E un sentiment plăcut să-i văd pe toți împreună.
Sper că știi că astăzi a fost o zi foarte specială
doar pentru că ai fost tu însuți.
Nu mai există nimeni ca tine în întreaga lume,
și te plac exact așa cum ești.
E un sentiment atât de plăcut să știu că trăiești
E un sentiment atât de plăcut care crește în interiorul tău
Și când te trezești pregătit să spui:
"Cred că voi profita la maxim de această zi"
E un sentiment atât de plăcut
Un sentiment foarte bun, acela când știi
Că mă voi întoarce când răsare soarele
Și voi avea mai multe idei pentru tine
Și tu vei avea mai multe lucruri despre care să vrei să vorbești
Și eu de asemenea
Ne vedem data viitoare.
Și, tăiați.
Mulțumesc.
Bine. În regulă.
- E bine? - Da.
- Și cu asta am încheiat. - Mulțumesc. Mulțumesc.
Mâine vei merge la magazinul cu pantofi al dlui Wagner.
- La ora opt dimineața. - Vă mulțumesc tuturor.
Nu uitați foaia de apel. Noapte bună.
- Ne vedem mâine. - Noapte bună, Kelly.
- Noapte bună, șefu. - Noapte bună.
Ne vedem mâine.
Traducerea și adaptarea: jarvis
Poți transforma imaginația în realitate
Sau te poți preface că ceva e adevărat
Îți poți dori, sau spera, sau contempla
Un lucru pe care ai vrea să-l faci
Dar până când nu începi să-l faci
N-o să-l vezi realizat
Pentru că a te preface
Nu e îndeajuns pentru tine
Trebuie s-o faci
Orice amănunt trebuie să-l faci
Fă-o, fă-o, fă-o
Și când ai terminat
Poți să știi cine-a făcut-o
Pentru că tu ai făcut-o
Tu ai făcut-o, tu ai făcut-o
Nu e ușor să tot încerci încontinuu
Dar e o zi bună ca să crești
Nu e ușor să continui să înveți
Dar știu că așa este
Când ai încercat și ai învățat
Ești mai mare decât ieri
Nu e ușor să continui să încerci
Dar există doar un mod prin care poți crește
Trebuie s-o faci
Fiecare amănunt
Trebuie s-o faci
Fă-o, fă-o, fă-o
Și când ai terminat poți să știi cine-a făcut-o
Pentru că tu ai făcut-o, tu ai făcut-o
Tu ai făcut-o